วันที่21ก.ค.65 ได้เก็บลูกแมวจรอายุประมาณ2เดือนมาเลี้ยงตอนแรกร่าเริงดี เลยเลี้ยงไว้ในห้องนอน พอวันที่23ตอนเย็นมาดูอีกก็เห็นว่าอยู่ๆลูกแมวก็ขาไม่มีแรงทรงตัวไม่ค่อยได้แต่ยังป้อนข้าวแล้วยังกินอยู่บ้าง และ25ตอนเช้ามืดก็พบว่าแมวตายแล้วตอนเย็นยังป้อนข้าวอยู่เลย คือน้องนอนด้วยและมีมางับนิ้วและเลียตอนป้อนข้าวไม่มั่นใจว่ามีแผลไหมและบ้างครั้งได้นำมือไปแกะสิวบนหน้า เลยไปหาคุณบอกว่าฉีดครั้งที่แล้วยังกันได้อยู่เลยไม่ได้ให้ฉีดอีก เคยได้ฉีดวัคซีนครบ4เข็มแล้วเมื่อวันที่4มิ.ย.65 ค่ะ ฉีดแบบ ID เข็ม1 วันที่7 พ.ค. เข็ม2 วันที่10 พ.ค. เข็ม3 วันที่14 พ.ค. เข็ม4 วันที่4 มิ.ย. ยังกันได้อยู่จริงๆไหมคะ ตอนเด็กเคยโดนหมากัดไม่มั่นใจว่าฉีดครบไหมรอบที่แล้วเลยให้ฉีดเริ่มใหม่
สวัสดีค่ะ หากโดนลูกแมวเลียและงับนิ้ว แต่ไม่มีบาดแผลอะไรเกิดขึ้น ก็จะไม่เสี่ยงต่อการติดเชื้อพิษสุนัขบ้าค่ะ ส่วนการใช้มือไปแกะสิวต่อ ก็ไม่ได้ทำให้ติดเชื้อพิษสุนัขบ้าได้ เพราะน้ำลายที่ติดมากับนิ้ว แม้จะมีเชื้อไวรัสที่ติดมา เชื้อไวรัสก็จะตายไป หรืออ่อนแอลงจนไม่สามรถก่อโรคได้ ดังนั้น ก็ไม่จำเป็นต้องไปฉีดวัคซีนพิษสุนัขบ้ากระตุ้นค่ะส่วนการที่เคยฉีดวัคซีนพิษสุนัขบ้าครบ 4 เข็ม เมื่อ 4 มิ.ย.65 แล้วเมื่อโดนแมวกัดในวันที่ 21 ก.ค.นี้ หากกรณีมีแผลเกิดขึ้น ก็ยังไม่จำเป็นต้องฉีดวัคซีนกระตุ้นค่ะ เพราะวัคซีนที่ได้ฉีดไปครบ 4 เข็ม ก็จะช่วยป้องกันการเกิดโรคไปได้นานประมาณ 1 ปีค่ะ